**«Ջունգլի»** (անգլ.՝ Jungle), ավստրալիական կենսագրական թրիլլեր։ Հիմնված է իսրայելցի ճանապարհորդ Յոսի Գինսբերգի 1981 թվականին Ամազոնի ջունգլիներ կատարած ճանապարհորդության իրական պատմության վրա։ Ռեժիսորը Գրեգ ՄաքԼինն է և սցենարի հեղինակը՝ Ջասթին Մոնժոն։ Գլխավոր դերերում են Դենիել Ռեդքլիֆը՝ Գինսբերգի դերում, և Թոմաս Կրեչմանը։

Սյուժե
------

Իրական դեպքերի վրա հիմնված պատմություն մի խումբ ընկերների մասին, որոնք ուղևորվում են Բոլիվիայի ջունգլիներ։

1980 թվականների սկզբին իսրայելական բանակում երեք տարի ծառայելուց հետո ճանապարհորդ Յոսի Գինսբերգը (Դենիել Ռեդքլիֆ) մեկնում է Բոլիվիա՝ ուսումնասիրելու Ամազոնի ջունգլիները։ Այնտեղ նա հանդիպում է դպրոցի շվեդ ուսուցիչ Մարկուս Շտամին և նրա ընկեր ամերիկացի լուսանկարիչ Քևին Գեյլին։ Լա Պասում ավստրիացի դիրիժոր Կառլ Ռուհպրեկտերը խոստանում է ճանապարհորդներին տանել ջունգլիներում բնակվող հնդկացիական ցեղի մոտ։ Յոսին համոզում է ընկերներին գնալ ջունգլիներով։

Մի քանի օր նրանք քայլում են ջունգլիներում։ Մարկուսի վնասված ոտքերի պատճառով ճանապարհորդները որոշում են բաժանվել․ Կառլն ու Մարկուսը երեք օր անց ոտքով կվերադառնան Լա Պաս, իսկ Յոսին և Քևինը կշարունակեն լաստանավով գետի երկայնքով։ Երբ նրանց լաստանավը կոտրվում է ուժեղ հոսանքից, ընկերները կորցնում են միմյանց։ Քևինին չգտնելով՝ Յոսին փորձում է դուրս գալ ջունգլիներից և օգնություն կանչել։ Նա ստիպված է ինքնուրույն սնունդ փնտրել, թաքնվել անձրևից և գիշատիչներից, հաղթահարել վտանգավոր խոչընդոտները և հուսահատության զգացումը։ Օրեցօր փրկության հույսը մարում է, և Յոսին կասկածի տակ է դնում ջունգլիներից փրկության հնարավորությունը։

Միևնույն ժամանակ, տեղացիները գտնում են Քևինին և նրան տանում Ռուրենաբակ՝ Յոսիի գտնվելու վայրից 200 կմ հեռավորության վրա։ Քևինը հրաժարվում է հավատալ իշխանություններին, որ այսքան շաբաթ անց անհնար է կենդանի գտնել Յոսիին և համոզում է նավավարին գետով գնալ ընկերոջ հետևից։ Ուժասպառ, վիրավոր Յոսիին գտնում են ափին։

Վերջաբանում ասվում է, որ Կառլին ու Մարկուսին այլևս երբեք չեն տեսել։

Դերերում
--------

* Դենիել Ռեդքլիֆ - *Յոսի Գինսբերգ*
* Թոմաս Կրեչման - *Կառլ Ռուհպրեկտեր*
* Ալեքս Ռասել - *Քևին Գեյլ*
* Յազեկ Կոման - *Մոնի Գինսբերգ*
* Փերիս Մոլետի - *բոլիվիացի*
* Յասմին Քասիմ - *Քինա*
* Լիլի Սալիվան - *Էմի*
* Ջոել Ջեքսոն - *Մարկուս*
* Լուիս Խոսե Լոպես- *Թիկո*
* Էնջի Միլիքեն - *Սթելլա*

Արտադրություն
-------------

2016 թվականի փետրվարի 10-ին հայտարարվել է, որ ֆիլմի գլխավոր դերը կկատարի Դենիել Ռեդքլիֆը։ Մարտի 21-ին նախագծին միացել են Թոմաս Կրեչմանը և Ալեքս Ռասելը։ Հիմնական նկարահանման գործընթացը սկսվել է 2016 թվականի մարտի 19-ին և տևել մինչև ապրիլի 13-ը։ Ֆիլմի նկարահանումները տեղի են ունեցել Կոլումբիայում և Քվինսլենդում (Ավստրալիա), որը, ռեժիսորի հավաստմամբ, «ավելի շատ էր նման Ամազոնի ջունգլիներին, քան դրանք՝ Ամազոնի ջունգլիները»։ Իր ճանապարհորդության ընթացքում Յոսին կորցրել է մոտ 15 կգ քաշ (35 ֆունտ)։ Ռեդքլիֆը ցանկանում էր ճշմարտանման ցույց տալ հերոսի տառապանքը։ Այդ պատճառով նա ինքնակամ խիստ սննդառեժիմ է պահել ֆիլմի ստեղծման ողջ ընթացքում և զբաղվել է մարզչի հետ։  Նկարահանումներից անմիջապես առաջ երկու օր ամբողջովին սոված է եղել։ «Ես կողմնակից չեմ կերպարին լիովին հարմարվելուն, բայց այդպես ինձ համար ավելի հեշտ կլինի հանդիսատեսին ստիպել հավատալու պատմությանը»,- իր վիճակով մտահոգված մտերիմներին հանգստացրել է Դանիելը։ Յոսին պնդում էր, որ գիշատչին վախեցրած հնարքը՝ կրակայրիչով և սփրեյով, նա տեսել Է Ջեյմս Բոնդի ֆիլմերում, և հնարքի տպավորիչ տեսարանը հայտնվել է ֆիլմում։

2017 թվականի օգոստոսի 3-ին տեղի է ունեցել ֆիլմի պրեմիերան Մելբուռնի միջազգային կինոփառատոնում։

Քննադատություն
--------------

Կինոնկարը շարունակել է ռոբինզոնադի և գոյատևման թեման, որը սկսել էր Ռեդքլիֆը «Շվեյցարական դանակ մարդը» ֆիլմում և ՄաքԼինը «Գայլի փոս»-ում։ Այս ֆիլմերը միավորում է նաև ցածր բյուջեն և ինդի ոճը։ 2017 թվականի ֆիլմը նկարագրում է պատահական ռոբինզոնի դժբախտ պատահարները․ սովորական քաղաքային բնակիչ, որը գործնականում իրական պատրաստություն չէր ունեցել ջունգլիներում գոյատևելու համար։

Քննադատների գնահատականը հակասական էր։ Ռոջեր Էբերթի կայքը հատկանշել է օպերատորական հետաքրքիր աշխատանքը։ Երկխոսությունները վատորակ են և ակնհայտորեն «Ջունգլի»-ի ամենաստացված մասը չեն։ Դանիելի անբնական առոգանությունը, որով պատկերում է օտարերկրացուն, նույնպես հաճելի չէ հեռուստադիտողին։ Սակայն ֆիլմի երկրորդ մասը կտրուկ պարտվում է առաջինին։ Ռեդքլիֆի՝ գլխավոր հերոսի տառապանքները հուսալիորեն պատկերելու ջանքերը, ոչ մի կերպ չեն բացահայտվում։ Փոխարենը ռեժիսորը տարվում է հատուկ էֆեկտներով և տեսիլքներով, որոնք այցելել են գլխավոր հերոսին։ Ջանեթ Կաստուլիսը (Նյու Յորք Թայմս) նշել է դերասանի ջանքերը և այն փաստը, որ միայն Ռեդքլիֆը պետք է փրկեր կինոնկարը։ Երկրորդական հերոսները բոլորովին աննկատելի են։

Ծանոթագրություններ
------------------

1. ↑  Internet Movie Database — 1990.
2. ↑
3. ↑  Internet Movie Database — 1990.
4. ↑  Box Office Mojo — 1999.
5. ↑  «Дэниел Рэдклифф будет выживать в джунглях Амазонки». *THR Russia* (ռուսերեն). Արխիվացված է օրիգինալից 2017 թ․ հոկտեմբերի 27-ին. Վերցված է 2017 թ․ հոկտեմբերի 27-ին.
6. ↑  Michael Rosser (2016 թ․ օգոստոսի 26). «Daniel Radcliffe headed to Zurich Film Festival». *Screen* (անգլերեն). Արխիվացված է օրիգինալից 2017 թ․ հոկտեմբերի 28-ին. Վերցված է 2017 թ․ հոկտեմբերի 27-ին.
7. 1 2  Patrick Frater (2016 թ․ փետրվարի 10). «Daniel Radcliffe-Starrer 'Jungle' to Shoot in Australia». Variety. Արխիվացված օրիգինալից 2016 թ․ դեկտեմբերի 27-ին. Վերցված է 2016 թ․ դեկտեմբերի 26-ին.
8. 1 2 3  Mia Galuppo (2016 թ․ մարտի 21). «Thomas Kretschmann, Alex Russell Join Daniel Radcliffe in Thriller 'Jungle'». The Hollywood Reporter. Արխիվացված օրիգինալից 2016 թ․ դեկտեմբերի 27-ին. Վերցված է 2016 թ․ դեկտեմբերի 26-ին.
9. ↑  «Filming Wraps in Colombia on Adventure Drama Jungle, Starring Daniel Radcliffe and Supported by Law 1556». Locationcolombia.com. 2016 թ․ հունիսի 3. Արխիվացված է օրիգինալից 2016 թ․ դեկտեմբերի 27-ին. Վերցված է 2016 թ․ դեկտեմբերի 26-ին.
10. ↑  The Hollywood stars who are, and aren’t, coming to Qld Արխիվացված 2017-11-07 Wayback Machine (Ստուգված է 5 Նոյեմբերի 2017)
11. ↑  Daniel Radcliffe sacrificed his health by not eating for two days during harrowing Jungle filming Արխիվացված 2017-11-07 Wayback Machine (Ստուգված է 5 Նոյեմբերի 2017)
12. ↑  Daniel Radcliffe’s extraordinary diet to drop weight for new 'Jungle' role playing lost trekker revealed Արխիվացված 2017-11-07 Wayback Machine (Ստուգված է 5 Նոյեմբերի 2017)
13. ↑  Zack Sharf. «'Jungle' Trailer: Daniel Radcliffe Gets Sent to Wilderness Hell | IndieWire» (անգլերեն). www.indiewire.com. Արխիվացված օրիգինալից 2017 թ․ սեպտեմբերի 16-ին. Վերցված է 2017 թ․ հոկտեմբերի 26-ին.
14. ↑  movie review / Roger Ebert Արխիվացված 2017-11-16 Wayback Machine (Ստուգված է 16 Նոյեմբերի 2017)
15. ↑  Review: Braving Foot Rot and Fire Ants in the Amazon ‘Jungle’ / NY Times Արխիվացված 2017-11-16 Wayback Machine (Ստուգված է 16 Նոյեմբերի 2017)

Արտաքին հղումներ
----------------

* Jungle(անգլ.) ֆիլմը Internet Movie Database կայքում
* Jungle(անգլ.) ֆիլմը Rotten Tomatoes կայքում
* «Jungle»(անգլ.) ֆիլմը Metacritic կայքում:

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Metacritic · MusicBrainz · Rotten Tomatoes |

 |